Document ID: 32007R0656

KOMISIJAS REGULA (EK) Nr. 656/2007
(2007. gada 14. jūnijs),
ar ko groza Regulu (EK) Nr. 586/2001, ar kuru attiecībā uz ražošanas pamatgrupējumu (RP) definēšanu īsteno Padomes Regulu (EK) Nr. 1165/98 par īstermiņa statistiku
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 19. maija Regulu (EK) Nr. 1165/98 par īstermiņa statistiku (1), un jo īpaši tās 3. pantu un 17. panta c) apakšpunktu,
tā kā:
(1)
Komisijas Regulā (EK) Nr. 586/2001 (2) noteikto ražošanas pamatgrupējumu (RP) definīcijas pamatā ir saimnieciskās darbības klasifikācija Eiropas Kopienā (NACE) (3).
(2)
Ar Regulu (EK) Nr. 1893/2006 tika ieviesta jauna NACE redakcija (NACE 2. red.), kurā arī precizēts, ka, sākot no 2009. gada 1. janvāra, īstermiņa statistika, uz ko attiecas Regula (EK) Nr. 1165/98, jāsagatavo atbilstoši NACE 2. red.
(3)
Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 586/2001 groza šādi:
1)
Regulas 1. un 2. pantā visas atsauces uz “NACE 1. red.” aizstāj ar atsaucēm uz “NACE 2. red.”.
2)
Regulas 3. pantā tekstu “vēlākais trīs mēnešos pēc šīs regulas stāšanās spēkā” aizstāj ar tekstu “no 2009. gada 1. janvāra”.
3)
Regulas pielikumu aizstāj ar šīs regulas pielikuma tekstu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2009. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 14. jūnijā

Labels: 4
19